ഒളിമ്ബിക്സ് വനിതാ ഫുട്ബോള് അമേരിക്കയെ വീഴ്ത്തി കാനഡ ഫൈനലില് ടോകിയോ ഒളിമ്ബിക്സ് വനിതാ ഫുട്ബാളില് അട്ടിമറി. ലോക വനിതാ ചാമ്ബ്യന്മാരായ അമേരിക്കയെ എതിരില്ലാത്ത ഒരു ഗോളിനാണ് കാനഡ പരാജയപ്പെടുത്തിയത്. കാനഡക്ക് വേണ്ടി ജെസ്സി ഫ്ലമിങ് വിജയഗോള് നേടി. ഇത് കാനഡയുടെ ആദ്യ ഫൈനല് പോരാട്ടമാണ്. സെമിഫൈനല് പോരാട്ടത്തിനിറങ്ങിയ അമേരിക്കക്ക് കാനഡ വലിയ വെല്ലുവിളിയാണ് ഉയര്ത്തിയത്. അതിനാല് പലപ്പോഴും കളി പരുക്കന് ആയി തുടര്ന്നു. അങ്ങനെ 75 ആം മിനുട്ടില് കാനേഡിയന് താരം ഡിയാന് റോസിനെ അമേരിക്കന് താരം വീഴ്ത്തിയതിനു കിട്ടിയ പെനാല്റ്റി ജെസ്സി ലക്ഷ്യത്തിലെത്തിച്ചു.